23.5.2022
DA
Den Europæiske Unions Tidende
L 144/65
Denne beregningsmulighed skal anvendes: (i) med data fra den foregående flaskepulje, når den foregående og nuværende flaskepulje er sammenlignelige, dvs. samme produktkategori, samme flasketype (f.eks. størrelse), sammenlignelige retursystemer (f.eks.
indsamlingsmetoder), samme forbrugergruppe og salgskanaler osv.
(ii) med data fra den nuværende flaskepulje, når der findes fremtidige skøn/ekstrapoleringer for i) køb af flasker, ii) solgte mængder og iii) flaskepuljens levetid.
Dataene skal være forsyningskædespecifikke og skal verificeres under verifikations- og valideringsprocessen, herunder begrundelsen for valget af metode.
Mulighed "b": Hvis der ikke spores reelle data, skal beregningen delvist baseres på antagelser.
Denne mulighed er mindre nøjagtig på grund af de antagelser, der gøres, og der skal derfor anvendes konservative/sikre skøn.
Der er behov for følgende data: 1.
Det gennemsnitlige antal rotationer for en enkelt flaske i løbet af et kalenderår (hvis den ikke beskadiges).
Et kredsløb består i påfyldning, levering, brug og returnering til virksomheden med henblik på rengøring (#Rot). 2.
Den skønnede levetid for flaskepuljen (LT i år). 3.
Gennemsnitlig tabsprocent pr. rotation.
Dette henviser til summen af tabene i forbrugerleddet og de flasker, der kasseres på påfyldningsstederne ( %Los).
Denne beregningsmulighed skal anvendes, når mulighed "a" ikke finder anvendelse (hvis den foregående pulje f. eks. ikke kan anvendes som reference).
De anvendte data skal verificeres under verifikations- og validerings­ processen, herunder begrundelsen for valget af metode.
4.4.9.4
G e n n e m s n i t l i g e g en b r u g s ra t e r f o r v i r k s o m h e d s e j e d e p u l j e r I PEF-undersøgelser, der omfatter virksomhedsejede puljer af genbrugsemballage, skal der anvendes virksomhedsspecifikke genbrugsrater, der beregnes efter reglerne i afsnit 4.4.9.3.
4.4.9.5
G e n n e m s n i t l i g e g en b r u g s ra t e r f o r t r ed j e p a r t s d r e v n e p u l j e r Følgende genbrugsrater skal anvendes i PEF-undersøgelser, der omfatter tredjepartsdrevne puljer af genbrugsemballage, medmindre der foreligger data af bedre kvalitet: a) glasflasker: 30 ture for øl og vand, 5 ture for vin (33) b) plastkasser til flasker: 30 ture (34) c) plastpaller: 50 ture (Nederlands Instituut voor Bouwbiologie en Ecologie, 2014) (35) d) træpaller: 25 ture (Nederlands Instituut voor Bouwbiologie en Ecologie, 2014) (36).
Brugeren af PEF-metoden kan anvende andre værdier, hvis de er begrundede, og datakilderne oplyses.
(33) Antagelse baseret på Finlands monopolsystem (http://ec.europa.eu/environment/waste/studies/packaging/finland.pdf).
(34) Teknisk tilnærmelse, da der ikke kunne findes nogen datakilde.
De tekniske specifikationer garanterer en levetid på ti år.
Returnering tre gange om året (2-4) anvendes som en første tilnærmelse.
(35) Det mindst konservative antal anvendes.
(36) Halvdelen af plastpallerne anvendes som en tilnærmelse